CELEX: 62009TN0395
Language: fi
Date: 2009-10-06 00:00:00
Title: Asia T-395/09: Kanne 6.10.2009 — Arques Industries v. komissio

5.12.2009   
            
            
               FI
            
            
               Euroopan unionin virallinen lehti
            
            
               C 297/27
            
         Kanne 6.10.2009 — Arques Industries v. komissio
   (Asia T-395/09)
   2009/C 297/40
   Oikeudenkäyntikieli: saksa
   
      Asianosaiset
   
   
      Kantaja: Arques Industries AG (Starnberg, Saksa) (edustajat: asianajajat C. Grave, B. Meyring ja A. Schneidtmann)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Asiassa COMP/39.396 — kalsiumkarbidi ym. 22.7.2009 tehdyn komission päätöksen K(2009) 5791 lopull. 1, 2, 3 ja 4 artikla on kumottava siltä osin kuin päätös koskee kantajaa
            
         
               —
            
            
               toissijaisesti päätöksen 2 artiklan f alakohdassa kantajalle määrättyä sakkoa on pienennettävä
            
         
               —
            
            
               toissijaisesti päätöksen 1 ja 3 artikla on kumottava siltä osin kuin ne koskevat kantajaa ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa asiassa COMP/39.396 — kalsiumkarbidi- ja magnesiumpohjaiset reagenssit teräs- ja kaasuteollisuudelle — 22.7.2009 tehdyn komission päätöksen K(2009) 5791 lopull. Riidanalaisessa päätöksessä määrättiin kantajalle ja muille yrityksille sakko EY 81 artiklan ja ETA-sopimuksen 53 artiklan rikkomisesta. Komission mukaan kantaja on osallistunut yhteen ainoaan ja jatkuvaan rikkomiseen kalsiumkarbidi- ja magnesiumsektorilla ETA:ssa, Espanjaa, Portugalia, Irlantia ja Yhdistynyttä kuningaskuntaa lukuun ottamatta; tämä rikkominen on muodostunut markkinoiden jakamisesta, kiintiösopimuksista, asiakkaiden jakamisesta, hintojen vahvistamisesta ja hintoja, asiakkaita ja myyntimääriä koskevien luottamuksellisten liiketietojen vaihtamisesta.
   Kantaja vetoaa kanteensa perusteeksi kahdeksaan kanneperusteeseen, jotka on esitetty kolmessa osassa.
   Ensimmäisessä osassa kantaja vaatii riidanalaisen päätöksen kumoamista siltä osin kuin siinä katsotaan kantaja yhteisvastuulliseksi SKW Stahl-Metallurgie SmbH:n menettelystä, ja se vetoaa tältä osin seuraaviin kanneperusteisiin:
   
               —
            
            
               EY 81 artiklan 1 kohdan ja asetuksen (EY) N:o 1/2003 (1) 23 artiklan 2 kohdan virheellinen soveltaminen siltä osin kuin komissio on katsonut kantajan yhteisvastuulliseksi SKW Stahl-Metallurgie GmbH:n kanssa
            
         
               —
            
            
               EY 253 artiklan rikkominen, koska komissio ei ole perustellut harkintavaltansa käyttämistä kantajan vastuun osalta entisenä emoyhtiönä
            
         
               —
            
            
               EY 81 artiklan virheellinen soveltaminen, koska vastaaja on oikeudellisesti virheellisesti lähtenyt siitä, että kyseessä on yhtenäinen ja jatkuva rikkominen.
            
         Toisessa osassa kantaja vaatii toissijaisesti sille asetetun sakon määrän alentamista ja esittää tältä osin seuraavat kanneperusteet:
   
               —
            
            
               EY 253 artiklan rikkominen, koska riidanalainen päätös on sakon määrän suhteen itsessään ristiriitainen
            
         
               —
            
            
               asetuksen N:o 1/2003 23 artiklan rikkominen, koska komissio on arvioinut väärin rikkomisen vakavuuden ja keston
            
         
               —
            
            
               yhdenvertaisen kohtelun yleisen periaatteen loukkaaminen komission arvioiman rikkomisen vakavuuden ja keston suhteen
            
         
               —
            
            
               asetuksen N:o 1/2003 23 artiklan rikkominen, koska vastaaja ei ole katsonut lieventäväksi tekijäksi sitä, että kantaja ei ole nimenomaisesti kiistänyt sen toteamuksia hallinnollisessa menettelyssä.
            
         Kolmannessa osassa kantaja vaatii toissijaisesti riidanalaisen päätöksen 1 ja 3 artiklan kumoamista sitä koskevin osin, sillä ne perustuvat EY 81 artiklan ja asetuksen N:o 1/2003 7 artiklan virheelliseen soveltamiseen ja ne rikkovat EY 253 artiklaa.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).